

PROJEKTS uz 31.05.2024.

vēlamais datums izskatīšanai: Attīstības komitejā 12.06.2024.

domē: 27.06.2024.

sagatavotājs: Indra Murziņa

ziņotājs: Indra Murziņa

LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par tematiskā plānojuma “Ādažu novada ainavu plāns” apstiprināšanu**

Ādažu novada pašvaldības dome izskatīja SIA “Grupa93” (reģistrācijas Nr.: 50103129191, juridiskā adrese: Torņa iela 4, Rīga, LV-1050, e-pasts: [info@g93.lv](mailto:info@g93.lv)) 17.05.2024. iesniegumu Nr. 24/76 (reģistrēts 17.05.2024. ar Nr. ĀNP/1-11-1/24/2744) par tematiskā plānojuma “Ādažu novada ainavu plāns” (turpmāk – Ainavu plāns) pilnveidotās redakcijas iesniegšanu lēmuma pieņemšanai par tā apstiprināšanu.

Izvērtējot ar iesniegumu saistītos apstākļus, konstatēts:

1. Ainavu plāna izstrāde uzsākta, pamatojoties uz Ādažu novada pašvaldības domes 22.03.2023. lēmumu Nr. 107 “Par tematiskā plānojuma “Ādažu novada ainavu plāns” izstrādes uzsākšanu un darba uzdevuma apstiprināšanu”;
2. Ainavu plāna publiskā apspriešana tika veikta saskaņā ar Ādažu novada pašvaldības domes 28.03.2024. lēmumu Nr. 128 “Par tematiskā plānojuma “Ādažu novada ainavu plāns” nodošanu publiskajai apspriešanai” no 08.04.2024. līdz 28.04.2024., publiskās apspriešanas sanāksme norisinājās 11.04.2024. hibrīdrežīmā;
3. Ainavu plāna publiskās apspriešanas rezultāti izskatīti darba grupas, kas izveidota ar Ādažu novada pašvaldības 12.10.2023. rīkojumu Nr. ĀNP/1-6-1/23/72 “Par darba grupas izveidi Ādažu novada ainavu plāna izstrādei”, sanāksmē 14.05.2024.;
4. saskaņā ar 31.05.2024. pārskatu par tematiskā plānojuma “Ādažu novada ainavu plāns” izstrādi Ainavu plāna pilnveidotajā redakcijā pēc publiskās apspriešanas veikti papildinājumi/precizējumi, kas neskar citu personu tiesiskās intereses un to rezultātā netiek mainīti Ainavu plāna projekta pamatrisinājumi, ņemot vērā minēto, tas virzāms apstiprināšanai;
5. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.punkts noteic, ka tematisko plānojumu apstiprina pašvaldības dome,

pamatojoties uz iepriekš minēto un Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.punktu, Ainavu plāna izstrādes vadītājas 31.05.2024. ziņojumu, kā arī ņemot vērā domes Attīstības komitejas 12.06.2024. atzinumu, Ādažu novada pašvaldības dome

**NOLEMJ:**

1. Ņemot vērā publiskās apspriešanas rezultātus, apstiprināt tematisko plānojumu “Ādažu novada ainavu plāns”. Hipersaite     uz     apstiprinātā Ainavu plāna redakciju Ģeoportālā: <https://geolatvija.lv/geo/tapis?documents=open#document_26918> .
2. Lēmumu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā, publicēt informatīvajā izdevumā „Ādažu Novada Vēstis” un Ādažu novada tīmekļa vietnē [www.adazunovads.lv](http://www.adazunovads.lv), nodrošinot saiti uz attiecīgo plānošanas dokumentu Ģeoportālā.
3. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Ainavu plāna rakstiskā daļa uz 130 lp.
2. Grafiskā daļa 23 datnes.
3. Pārskats par tematiskā plānojuma “Ādažu novada ainavu plāns” izstrādi uz 25 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

Iesn.:@ [info@g93.lv](mailto:info@g93.lv)

I.Murziņa 20203786